तमीम इकबाल ने एक दिन पहले रिटायरमेंट लिया था
बांग्लादेश क्रिकेट टीम के वनडे टीम के कप्तान तमीम इकबाल ने संन्यास की घोषणा के एक दिन बाद ही अपने फैसले को वापस ले लिया है। इकबाल ने अपने रिटायरमेंट वापस लेना का फैसला बांग्लादेश की प्रधानमंत्री शेख हसीना के कहने पर लिया है। तमीम Bangladesh Captain Tamim Iqbal Withdraws Retirement  PM Sheikh Hasina
बांग्लादेश के वनडे कप्तान तमीम इकबाल ने एक ही दिन में अपने संन्यास के फैसले को वापस ले लिया है। इकबाल ने रिटायरमेंट वापसी का फैसला बांग्लादेश की प्रधानमंत्री शेख हसीना के कहने पर लिया है। मीडिया रिपोर्ट के मुताबिक, तमीम ने शुक्रवार दोपहर को पत्नी के साथ बांग्लादेश की प्रधानमंत्री शेख हसीना से मुलाकात थी। उनके साथ बांग्लादेश क्रिकेट बोर्ड के अध्यक्ष नजुमल हसन और टीम के पूर्व कप्तान मशरफे मुर्तजा भी थे।
आलोचनाओं से आहत होकर लिया था संन्यास 
वर्तमान में अफगानिस्तान की टीम बांग्लादेश के दौरे पर है। टीम को तीन वनडे मैचों की सीरीज के पहले मैच में हार का सामना करना पड़ा था। इस हार के बाद इकबाल की कप्तानी की आलोचना की जा रही थी। जिसके बाद तमीम इकबाल ने गुरुवार को प्रेस कांफ्रेंस में वनडे इंटरनेशनल से रिटायरमेंट की घोषणा कर दी।
भावुक इकबाल ने कहा था, बुधवार को अफगानिस्तान के खिलाफ खेला गया मैच मेरा आखिरी वनडे मैच था। तमीम ने कहा, 'मेरे लिए यही अंत है। मैंने हमेशा अपना बेस्ट दिया और इसी वक्त से मैं रिटायरमेंट की घोषणा करता हूं। ये फैसला अचानक नहीं लिया, मैं कई दिनों से इस बारे में सोच रहा था। मैं कारण नहीं बताना चाहता, लेकिन मैंने अपने परिवार से बात करने के बाद ही ये कदम उठाया।' वे 31 अगस्त से शुरू होने वाले एशिया कप में खेलने से पहले डेढ़ महीने का ब्रेक भी लेंगे।
करियर में 15 हजार रन बनाए
तमीम ने 2007 में वनडे डेब्यू किया था, उसी साल उन्होंने भारत के खिलाफ वनडे वर्ल्ड कप में फिफ्टी लगाकर टीम को जीत दिलाई थी। उन्होंने वनडे में 14 शतक लगाकर 8313 रन बनाए। टी-20 में भी उनके नाम एक शतक है, उन्होंने पिछले साल इसी समय टी-20 से भी संन्यास की घोषणा कर दी थी।
तमीम ने 70 टेस्ट भी खेले। इनमें उन्होंने 38.89 की औसत से 5134 रन बनाए। तीनों फॉर्मेट मिलाकर उन्होंने 25 शतक लगाए और 15205 रन बनाए।
37 वनडे में कर चुके हैं कप्तानी
तमीम ने बांग्लादेश के लिए 37 वनडे में कप्तानी की। उन्होंने टीम को 21 मुकाबलों में जीत दिलाई। उन्हीं की कप्तानी में टीम ने वनडे वर्ल्ड कप के लिए क्वालिफाई किया, लेकिन वह टीम से इस बार का वर्ल्ड कप नहीं खेल सकेंगे। उन्होंने 2017 में न्यूजीलैंड के खिलाफ एक टेस्ट में भी टीम की कप्तानी की है।